Projekts



OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |
| --- | --- |
| 2025. gada \_\_. \_\_ | Nr.\_/2025 |
|  | (protokols Nr.\_; \_\_.) |

**Par atbalstu alternatīvu pirmsskolas izglītības programmu īstenošanai Ogres novadā**

*Izdoti saskaņā ar*

*Pašvaldību likuma 44. panta otro daļu*

1. **Vispārīgie jautājumi**
2. Saistošie noteikumi (turpmāk – noteikumi) nosaka kārtību, kādā Ogres novada pašvaldība (turpmāk – pašvaldība) sniedz atbalstu alternatīvu pirmsskolas izglītības programmu (turpmāk – programmu) īstenošanai privātajām izglītības iestādēm, (turpmāk - Izglītības iestāde), kuras īsteno programmas Ogres novada administratīvajā teritorijā Ogres novadā deklarētiem izglītojamajiem no pusotra līdz septiņu gadu vecumam (turpmāk – pašvaldības atbalsts).
3. Pašvaldības atbalsta mērķis ir atbalstīt stabilu alternatīvās pirmsskolas izglītības pakalpojuma pieejamību Ogres novadā.
4. **Pašvaldības atbalsta piešķiršanas nosacījumi un apmērs**
5. Izglītības iestādes pieteikuma pašvaldības atbalstam izvērtēšanu un nepieciešamā atbalsta apmēra novērtēšanu veic pašvaldības izpilddirektora izveidota komisija (turpmāk – Komisija).
6. Atbalsts var tikt piešķirts Izglītības iestādei, kas atbilst šādiem nosacījumiem:
	1. atrodas pašvaldības administratīvajā teritorijā;
	2. īsteno alternatīvo pirmsskolas izglītības programmu;
	3. īsteno alternatīvo pirmsskolas izglītības programmu pašvaldības administratīvajā teritorijā vismaz 3 gadus;
	4. Izglītības iestādes dibinātājs ir sociālais uzņēmums;
	5. Valsts ieņēmumu dienesta publiskojamo datu bāzē nav ieraksts par nodokļu parādiem, kas kopsummā pārsniedz 150,00 *euro*;
	6. par programmas īstenošanu nav saņemtas pamatotas un Komisijas atzītas negatīvas atsauksmes.
7. Pašvaldības atbalsta apmēru, pamatojoties uz Komisijas ieteikumu, nosaka pašvaldības dome.
8. Pašvaldības atbalstu ir tiesības saņemt 12 mēnešus kalendārajā gadā vai īsāku termiņu, ja tāda noteikšanai ir pamatots iemesls.
9. **Pašvaldības atbalsta piešķiršanas kārtība**
10. Pašvaldības atbalsta saņemšanai Izglītības iestāde līdz kārtējā gada 1. jūlijam iesniedz pieteikumu pašvaldības atbalsta saņemšanai.
11. Pieteikumus iesniedz pašvaldībai valsts pārvaldes pakalpojumu portālā www.latvija.lv, izmantojot pašvaldības oficiālo e-adresi, vai klātienē Pašvaldības administratīvajā teritorijā esošajos Valsts un pašvaldību vienotajos klientu apkalpošanas centros, vai nosūta pa pastu uz adresi - Ogres novada pašvaldība, Brīvības iela 33, Ogre, Ogres novads, LV-5001, vai elektroniski uz Pašvaldības e-pasta adresi: ogredome@ogresnovads.lv atbilstoši normatīvo aktu prasībām par elektronisko dokumentu noformēšanu.
12. Komisija ne vēlāk kā līdz kārtējā gada 1. augustam veic pieteikumu izvērtējumu un nepieciešamā atbalsta apmēra novērtēšanu, nepieciešamības gadījumā pieprasot iesniegt papildu informāciju izvērtējuma veikšanai, un iesniedz pieņemto lēmumu atbildīgajai pašvaldības domes komitejai.
13. Komisijas faktisko rīcību vai pieņemtos lēmumus var apstrīdēt viena mēneša laikā no lēmuma pieņemšanas dienas iesniedzot attiecīgu iesniegumu pašvaldības izpilddirektoram.

**IV. Pārejas noteikumi**

1. Noteikumu 7. punktā minēto pieteikumu 2025. gadā Izglītības iestāde iesniedz līdz 15. septembrim.
2. Noteikumu 9. punktā noteikto izvērtējumu 2025. gadā Komisija veic līdz 30. septembrim.

Domes priekšsēdētājs E. Helmanis